سألت الليل والنجمة ابعرف آخر الأخبار
فقدت البدر ما شفته وجيت أسأل عن أخباره
سألت وردت النسمة تقول انه كثير يغار
وزادت غيرته لما ضوت نور السما ساره
يا بنت الغيمة والقمرة يا أخت الورد والأزهار
ملاك الزين لين أصبح يظن مرايتك داره
مليتي ليلتك فرحة ضويتي هالوجود و صار
يشع بزينك و حسنك و زانت فيك نياره
ذا عبد العزيز أقبل حبيب و عاشق مختار
يخبي حبك فقلبه و عينك تفضح اسراره
رفيع الشان و أخلاقه تزيده رفعة و مقدار
تخير ساره لقلبه و من بيلومه بساره
جمعكم ربكم وانتوا صغار وبالشعور كبار
عسى الله لا يفرقكم يغيض الحاسد بناره
عسى عمر الهنا دايم و دايم تضحك الأقدار
مدام الحب جمعكم فهذي أجمل بشاره